CELEX: 62019TN0157
Language: hr
Date: 2019-03-08 00:00:00
Title: predmet T-157/19: Tužba podnesena 8. ožujka 2019. — Șanli protiv Vijeća

20.5.2019   
            
            
               HR
            
            
               Službeni list Europske unije
            
            
               C 172/36
            
         
      Tužba podnesena 8. ožujka 2019. — Șanli protiv Vijeća
      (predmet T-157/19)
      (2019/C 172/50)
      Jezik postupka: nizozemski
      
         Stranke
      
      
         Tužitelj: Dalokay Șanli (Rotterdam, Nizozemska) (zastupnik: D. Gürses, odvjetnik)
      
         Tuženik: Vijeće Europske unije
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Provedbenu odluku Vijeća (EU) 2019/24 od 8. siječnja 2019. i Odluku (ZVSP) Vijeća 2019/25 od 8. siječnja 2019. i
               
            
                  —
               
               
                  naloži Vijeću snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe šest tužbenih razloga.
      
                  1.
               
               
                  Uvrštenje PKK na popis više nije opravdano jer PKK nije teroristička organizacija.
               
            
                  2.
               
               
                  Tužiteljevuimenu nije mjesto na popisu jer nikad nije bio osuđen ni optužen za kaznena djela terorizma.
               
            
                  3.
               
               
                  Nije dokazano da je tužitelj izvršavao terorističke aktivnosti ili da ga se može povezati s takvim aktivnostima. Nije dokazana ni optužba da se bavio aktivnostima novačenja za terorizam i njegova financiranja.
               
            
                  4.
               
               
                  Povrijeđena su tužiteljeva temeljna prava obrane i pravo na djelotvornu sudsku zaštitu, s obzirom na to da se on nije mogao braniti protiv optužbi koje mu se stavljaju na teret.
               
            
                  5.
               
               
                  Pobijani akti Vijeća nedovoljno su obrazloženi, s obzirom na to da nema dokaza na temelju kojih bi mu se mogla izreći kazna.
               
            
                  6.
               
               
                  Počinjena je povreda članka 1. stavka 4. Zajedničkog stajališta 2001/931/ZVSP, s obzirom na to da Vijeće nije pružilo točne podatke ili materijale koji upućuju na to da je nadležno tijelo donijelo odluku u smislu tog članka.